MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

HOTĂRÂREA NR.400

Consiliul Local al Municipiului Craiova, întrunit în şedinţa ordinară din data de 28.10.2010;

Având în vedere raportul nr.138243/2010 întocmit de Direcţia Asistenţă şi Protecţie Socială prin care se propune acordarea de abonamente lunare gratuite pe toate liniile   mijloacelor de transport în comun, pentru persoanele cu handicap accentuat şi grav, cât şi pentru însoţitorii, asistenţii personali şi asistenţii personali profesionişti ai acestora, din municipiul Craiova, pentru luna NOIEMBRIE 2010 şi rapoartele comisiilor de specialitate ale Consiliului Local al Municipiului Craiova nr.198, 199, 211, 215 şi 216/2010;     

În conformitate cu prevederile art.23 alin.5 din Legea nr.448/2006 privind protecţia şi promovarea drepturilor persoanelor cu handicap, republicată, coroborat cu prevederile Ordonanţei Guvernului nr.97/1999 privind garantarea furnizării de servicii publice în transporturile rutiere şi pe căile navigabile interioare, Legii nr.102/2001 privind aprobarea Ordonanţei de Urgenţă a Guvernului nr.148/2000 pentru modificarea unor reglementări în domeniul serviciilor publice de transport local de călători, Ordonanţei de Urgenţă a Guvernului nr.109/2005 privind transporturile rutiere  şi Legii nr. 92/2007 privind serviciile de transport public local cu modificările şi completările ulterioare.

Potrivit Hotărârii Consiliului Local al Municipiului Craiova nr.409/2007, republicată, privind tarifele la bilete şi abonamente aferente transportului urban de călători efectuat de Regia Autonomă de Transport Craiova.

 
În temeiul art.36, alin.2 lit.d coroborat cu alin.6, lit.a, pct.2, art.45, alin.2, lit.a  şi art.61 alin.2 din Legea nr.215/2001, republicată, privind administraţia publică locală.

HOTĂRĂŞTE:

Art.1. Se aprobă  acordarea de abonamente lunare gratuite, pe toate liniile   mijloacelor de transport în comun, pentru persoanele cu handicap accentuat şi grav, cât şi pentru însoţitorii, asistenţii personali şi asistenţii personali profesionişti ai acestora, din municipiul Craiova, pentru luna NOIEMBRIE  2010, în baza valabilităţii certificatului de persoană cu handicap. 

Art.2.  Eliberarea abonamentelor de transport gratuite se va face astfel: 

- pentru persoanele cu handicap, la cerere, pe baza certificatului de încadrare în grad de handicap, abonamentele fiind nominale, cu îndeplinirea următoarelor condiţii:


    -    să aibă domiciliul stabil în municipiul Craiova;

-   să deţină certificat de încadrare în grad de handicap, eliberat de Comisia Pentru Protecţia Copilului sau de Comisia de Evaluare a Persoanelor Adulte cu Handicap;

· să fie apte fizic pentru deplasare.

- însoţitorii care sunt supraveghetori ocazionali beneficiază de gratuitate pe mijloacele de transport în comun, numai când acompaniază persoana cu handicap, în baza legitimaţiei deţinute de bolnav;

- pentru asistenţii personali ai persoanelor cu handicap grav, se eliberează abonamente nominale, care nu sunt transmisibile, evidenţa lor fiind în baza de date a Direcţiei Asistenţă şi Protecţie Socială, figurând angajaţi cu contract de muncă pe perioadă determinată sau nedeterminată;

- pentru asistenţii personali profesionişti ai persoanelor cu handicap grav sau accentuat se eliberează abonamente nominale la cerere, în baza situaţiei lunare transmise de DGASPC Dolj.

  Art.3. Decontarea contravalorii abonamentelor eliberate în cursul lunii octombrie 2010, către Regia Autonomă de Transport Craiova, se va face în baza decontului emis. 

  Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico - Financiară, Direcţia Asistenţă şi Protecţie Socială şi  Regia Autonomă de Transport Craiova vor aduce la îndeplinire prevederile prezentei hotărâri.

	CONTRASEMNEAZĂ,

  MUNICIPIUL CRAIOVA

Direcţia Asistenţă Şi Protecţie Socială  

BIROUL PROTECŢIA PERSOANELOR VÂRSTNICE,

CU HANDICAP ŞI A COPILULUI AFLAT ÎN DIFICULTATE                                                       

Nr.138243/12.10.2010     

                                            Pt. PRIMAR

                                                          Viceprimar Mărinică Dincă

RAPORT

privind acordarea de gratuităţi pe mijloacele de transport în comun

precum şi stabilirea cuantumului gratuităţii

pentru persoanele cu handicap accentuat şi grav, cât şi pentru însoţitorii şi asistenţii personali ai acestora

din municipiul Craiova pentru luna NOIEMBRIE 2010

         Legea nr. 448 din 18 decembrie 2006-republicată, reglementează drepturile şi obligaţiile persoanelor cu handicap care sunt acordate în scopul integrării şi incluziunii sociale a acestora.

          Potrivit actului normativ sus-menţionat, persoanele cu handicap beneficiază de drepturi privind: ocrotirea sănătăţii – prevenire, tratament şi recuperare, -educaţie şi formare profesională, ocuparea şi adaptarea locului de muncă, orientare şi reconversie profesională, asistenţă socială, servicii sociale şi prestaţii sociale, locuinţă, amenajarea mediului de viaţă personal ambiant, transport, acces la mediul fizic, informaţional şi comunicaţional, petrecerea timpului liber, acces la cultură, sport, turism, asistenţă juridică, facilităţi fiscale.

       Referitor la transportul în comun al persoanelor cu handicap – ce se regăseşte în Secţiunea a-5-a, art.22-23 din Legea nr.448/2006-republicată, autorităţile administraţiei publice locale au obligaţia să achiziţioneze mijloace de transport în comun adaptate, să adapteze mijloace de transport în comun aflate deja în circulaţie în limitele tehnice posibile, să realizeze în colaborare ori în parteneriate programe de transport pentru persoanele cu handicap.

         Persoanele cu handicap grav şi accentuat beneficiază de gratuitate pe toate liniile de transport urban efectuat cu mijloacele de transport în comun.

         Categoriile de persoane care beneficiază de gratuităţile pe mijloacele de transport în comun sunt stabilite în art. 23 alin.2 şi anume:

     - persoanele cu handicap grav şi accentuat;

     - însoţitorii persoanelor cu handicap grav, în prezenţa acestora;

     - însoţitorii copiilor cu handicap accentuat , în prezenţa acestora;

     - însoţitorii adulţilor cu handicap auditiv şi mintal accentuat , în prezenţa acestora;

   - asistenţii personali ai persoanelor cu handicap grav;

   - asistenţii personali profesionişti ai persoanelor cu handicap grav sau accentuat.

Pentru categoriile susmenţionate, propunem eliberarea legitimaţiilor de transport astfel:

     - pentru persoanele cu handicap eliberarea se va face la cerere, pe baza certificatului de încadrare în grad de handicap, abonamentele fiind nominale. Aceştia trebuie să îndeplinească cumulativ următoarele condiţii:

               - domiciliul stabil în municipiul Craiova;

               - certificat de încadrare în grad de handicap, eliberat de Comisia Pentru Protecţia Copilului sau de Comisia de Evaluare a Persoanelor Adulte cu Handicap;

               - apte fizic pentru deplasare.

    - însoţitorii care sunt supraveghetori ocazionali, beneficiază de gratuitate pe mijloacele de transport în comun numai când acompaniază persoana cu handicap în baza abonamentului deţinut de bolnav;

    - asistenţilor personali ai persoanelor cu handicap grav  li se eliberează abonamente nominale, care nu sunt transmisibile, evidenţa lor fiind în baza noastră de date, figurând angajaţi cu contract de muncă pe perioadă determinată sau nedeterminată.

       Prin Hotărârea nr. 409/2007 republicată a Consiliului Local Municipal, în Anexa nr. 1 poz. 8 se stabileşte cuantumul acestor abonamente la nivelul sumei de 42 lei cu TVA.

          Precizăm că în cursul lunii octombrie din numărul estimativ de 4472 beneficiari ai Legii nr. 448/2006-R şi-au ridicat abonamente doar 2353 persoane îndreptăţite.

      Faţă de cele prezentate, propunem pentru luna noiembrie 2010 acordarea gratuităţii transportului urban pe mijloacele de transport în comun pe toate traseele persoanelor cu handicap accentuat şi grav, cât şi însoţitorilor, asistenţilor personali aflaţi în evidenţă, în baza valabilităţii certificatului de persoană cu handicap.


Contravaloarea abonamentelor ce revin cheltuielii aferentă lunii octombrie către R.A.T. Craiova se va face din bugetul local în baza decontului emis.


În conformitate cu articolul 23 alin.5 din Legea nr. 448/2006-republicată coroborat cu prevederile O.G. nr. 97/1999 privind garantarea furnizării de servicii publice în transporturile rutiere şi pe căile navigabile interioare, Legii nr. 102/2001 privind aprobarea O.U.G. nr. 148/2000 pentru modificarea unor reglementări în domeniul serviciilor publice de transport local de călători, O.U.G. nr. 109/2005 privind transporturile rutiere şi Legii nr. 92/2007 privind serviciile de transport public local cu modificările şi completările ulterioare, supunem aprobării Consiliului Local Municipal acordarea de gratuităţi pe mijloacele de transport în comun din municipiul Craiova categoriilor  susmenţionate,  pentru luna noiembrie 2010.  

